12 Na ntangu yina, ntangu kimvuka mosi ya mafunda mingi kibeni ya bantu vukanaka na mpila nde bantu ya nkaka vandaka kuniata bankaka, yandi yantikaka kutuba ntete na balongoki na yandi nde: “Beno keba na levire ya Bafarize, yina kele luvunu.+2 Kansi kele ve ti kima yina bo me bumbaka mbote-mbote yina ta zabana ve mpi kele ve ti kima mosi ya kinsweki yina ta zabana ve.+3 Yo yina, konso diambu ya beno ke tuba na mpimpa, yo ta wakana na nsemo, mpi mambu yina beno ke tuba na nsi-nsi na kinsweki, bo ta samuna yo na zulu ya banzo.4 Diaka, banduku na mono,+ mono ke tubila beno nde: Beno wa boma ve ya bantu yina ke fwaka nitu mpi na nima bo ke kukaka ve kusala kima ya nkaka.+5 Kansi mono ta songa beno muntu yina beno fwete wa boma: Beno wa boma ya Muntu yina kele ti kiyeka ya kufwa kaka ve, kansi mpi ya kulosa na Gehena.*+ Ee, mono ke tubila beno nde, beno wa Muntu yina boma.+6 Keti bo ke tekaka ve tu-bandeke tanu na mbongo zole ya bibende ya mfunu mingi ve?* Kansi, Nzambi ke vilaka ve ata mosi na kati na yo.+7 Kansi, ata nsuki ya ntu na beno, yandi ke tangaka yo yonso.+ Beno wa boma ve; beno kele na mfunu mingi kuluta tu-bandeke mingi.+8 “Mono ke tubila beno nde: Konso muntu yina ke ndima mono na ntwala ya bantu,+ Mwana ya muntu mpi ta ndima yandi na ntwala ya bawanzio ya Nzambi.+9 Kansi konso muntu yina ke buya mono na ntwala ya bantu, mono mpi ta buya yandi na ntwala ya bawanzio ya Nzambi.+10 Mpi konso muntu yina ke tuba diambu ya mbi sambu na Mwana ya muntu, bo ta lolula yandi, kansi muntu yina ke vweza mpeve santu bo ta lolula yandi ve.+11 Kana bo nata beno na ntwala ya basinagoga,* ya bamfumu ya luyalu, mpi ya bamfumu, beno kudiyangisa ve sambu na mvutu yina beno ta pesa ntangu bo ke sambisa beno to mambu yina beno ta tuba,+12 sambu mpeve santu ta longa beno na ngunga yina kibeni mambu ya beno fwete tuba.”+13 Ebuna, muntu mosi na kati ya kimvuka yina ya bantu tubilaka yandi nde: “Longi, songa mpangi na mono na kukabisa kimvwama ti mono.”14 Yandi tubilaka yandi nde: “Nani tulaka mono zuzi to muntu ya ke zengaka makambu na kati na beno zole?”15 Ebuna yandi tubilaka bo nde: “Beno kangula meso mpi beno keba na mitindu yonso ya lukasi*+ sambu ata ntangu muntu kele ti bima mingi, luzingu na yandi ke katukaka ve na bima yina yandi kele ti yo.”+16 Yo yina yandi pesaka bo mbandu mosi nde: “Ntoto ya mvwama mosi butaka mbote.17 Ebuna yandi yantikaka kuyindula na ntima na yandi nde, ‘Ntangu yai ya mono kele ve ti kisika ya kubumba bima ya mono me katula na bilanga, inki mono fwete sala?’18 Yandi tubaka nde, ‘Mono ta sala mutindu yai:+ Mono ta bwisa banzo na mono ya kubumba bima mpi mono ta tunga banzo ya kuluta nene, ebuna mono ta tula bambuma na mono yonso ti bima na mono yonso kuna,19 mpi mono ta kuditubila* nde: “Nge* kele ti bima mingi ya mbote ya mono me bumba sambu na bamvula mingi; kudiyangisa ve, dia, nwa, wa kiese.”’20 Kansi Nzambi tubilaka yandi nde, ‘Zoba, na mpimpa yai bo ke lomba nge luzingu* na nge. Ebuna, nani ta baka bima yina nge me bumba?’+21 Yo kele mutindu mosi sambu na muntu yina me bumba kimvwama sambu na yandi mosi kansi yandi kele ve mvwama na meso ya Nzambi.”+22 Ebuna yandi songaka balongoki na yandi nde: “Yo yina mono ke tubila beno nde: Beno bika kudiyangisa sambu na luzingu* na beno nde beno ta dia inki to sambu na nitu na beno nde beno ta lwata inki.+23 Sambu luzingu* kele mfunu kuluta madia, mpi nitu kuluta bilele.24 Beno tala bakwanga-kwanga: Yo ke kunaka ve nkeni mpi yo ke katulaka ve bambuma; yo kele mpi ve ti kisika to nzo ya kubumba bima; kansi Nzambi ke pesaka yo madia.+ Keti beno kele ve mfunu mingi kibeni kuluta bandeke?+25 Nani na kati na beno lenda yika nda ya luzingu na yandi ata fioti kana yandi ke kudiyangisa?26 Ebuna, kana beno lenda sala ve ka-diambu yai ya fioti, sambu na nki kudiyangisa sambu na bima ya nkaka?+27 Beno tala mutindu bintuntu ke yelaka: Yo ke salaka ve mpi yo ke tungaka ve bilele; kansi mono ke tubila beno nde ata Salomo, na nkembo na yandi yonso, yandi lwataka ve bonso mosi na kati ya bintuntu yai.+28 Ebuna, kana yai mutindu Nzambi ke lwatisaka matiti ya bilanga yina kele bubu yai mpi mbasi bo losa yo na tiya, beno fwete zaba nde yandi ta lwatisa beno mingi kuluta, beno bantu ya kele na lukwikilu ya fioti!29 Yo yina, beno bika kusosa bima ya beno ta dia mpi ya beno ta nwa, mpi beno bika kudiyangisa mingi;+30 sambu bima yai yonso kele bima yina makanda ya nsi-ntoto ke sosaka ti lukasi, kansi Tata na beno me zaba nde beno kele na mfunu na yo.+31 Kansi, beno landa kusosa Kimfumu na yandi, ebuna yandi ta yika beno bima yina.+32 “Kuwa boma ve, kimvuka ya fioti,+ sambu Tata na beno me ndimaka na kupesa beno Kimfumu.+33 Beno teka bima na beno, mpi beno pesa makabu ya mawa.*+ Beno sala mwa-basaki ya kunatila mbongo yina ke bebaka ve, kimvwama yina ke manaka ve na zulu,+ kisika muyibi ke kumaka ve mpi nselele ke diaka ve.34 Sambu kisika kima na beno ya ntalu kele, bantima na beno mpi ta vanda pana.35 “Beno lwata bilele mpi beno vanda ya kuyilama*+ mpi minda na beno kulanda kupela,+36 mpi beno vanda bonso bantu yina ke vingila nde mfumu na bo kuvutuka+ na makwela+ sambu ntangu yandi ta kwisa mpi ta bula na kielo, bo kangudila yandi na mbala mosi.37 Kiese na bampika yina ntangu mfumu na bo ke kwisa, yandi kuta bo, bo ke kengila! Ya kieleka mono ke tubila beno nde: Yandi ta lwata bilele ya kisalu, yandi ta songa bo na kuvanda na mesa, ebuna yandi ta kwisa mpi ta pesa bo madia.38 Mpi kana yandi kwisa na nsungi ya zole* ya kukengila, to nkutu na nsungi ya tatu,* mpi yandi kuta bo, bo ke sala mutindu yina, bo ta vanda na kiese!39 Kansi beno zaba diambu yai, kana munkwa-nzo zabaka ntangu yina muyibi ta kwisa, yandi zolaka kubika ve nde muyibi kukota na nzo na yandi.+40 Beno mpi, beno vanda ya kuyilama, sambu Mwana ya muntu ta kwisa na ntangu yina beno ke yindula ve.”+41 Ebuna Piere tubaka nde: “Mfumu, keti nge ke pesa mbandu yai sambu na beto to sambu na bantu yonso mpi?”42 Mfumu tubaka nde: “Nani kele kibeni kapita ya kwikama, ya mayele, yina mfumu na yandi ta tula na zulu ya kimvuka ya bansadi na yandi* sambu na kulanda kupesa bo madia ya bo kele na yo mfunu na ntangu ya me fwana?+43 Kiese na mpika yina kana mfumu na yandi kukwisa mpi kukuta yandi ke sala mutindu yina!44 Mono ke tubila beno ya kieleka nde, yandi ta tula yandi na zulu ya bima na yandi yonso.45 Kansi kana mpika yina kutuba na ntima na yandi nde, ‘Mfumu na mono ke sukinina na kukwisa,’ ebuna yandi yantika kubula bansadi ya babakala ti ya bankento mpi yandi yantika kudia, kunwa, mpi kulawuka malafu,+46 mfumu ya mpika yina ta kwisa na kilumbu yina yandi ke vingila yandi ve mpi na ntangu yina yandi ke zaba ve, ebuna yandi ta pesa yandi ndola ya ngolo kibeni mpi yandi ta tula yandi kisika mosi ti bantu ya kukonda kwikama.47 Ebuna mpika yina bakisaka luzolo ya mfumu na yandi kansi yandi kudibongisaka ve to salaka ve mambu yina yandi lombaka,* bo ta bula yandi bafimbu mingi.+48 Kansi mpika yina bakisaka ve mpi salaka mambu yina me fwana nde bo bula yandi bafimbu, bo ta bula yandi bafimbu fioti. Ya kieleka, muntu yina bo me pesa mingi, bo ta lomba yandi mingi; mpi muntu yina bo me pesa kiyeka mingi, bo ta lomba yandi mingi kuluta yina bo ke lombaka.+49 “Mono kwisaka sambu na kutula tiya na ntoto, mpi nki mono ta zola diaka kusala kana bo me pedisa dezia tiya?50 Ya kieleka, mono kele ti mbotika mosi ya bo fwete botika mono, mpi mono ke mona mpasi mingi tii kuna yo ta suka!+51 Keti beno ke yindula nde mono kwisaka kunata ngemba na ntoto? Ve, ata fioti ve, mono ke tubila beno nde, mono kwisaka kunata kukabwana.+52 Sambu yantika ntangu yai, bantu tanu na nzo mosi ta vanda ya kukabwana, bantu tatu ta vanda na kimbeni ti bantu zole mpi bantu zole ta vanda na kimbeni ti bantu tatu.53 Bo ta vanda ya kukabwana, tata ta vanda na kimbeni ti mwana na yandi ya bakala mpi mwana-bakala ti tata na yandi, mama ta vanda na kimbeni ti mwana na yandi ya nkento mpi mwana-nkento ti mama na yandi, bokilo ya nkento ti nkento ya makwela mpi nkento ya makwela ti bokilo na yandi ya nkento.”+54 Ebuna yandi tubilaka mpi bimvuka ya bantu nde: “Ntangu beno ke monaka dituti me basika na westi, na mbala mosi beno ke tubaka nde, ‘Mvula ya mupepe ya ngolo ke kwisa,’ mpi yo ke salamaka mutindu yina.55 Mpi ntangu beno ke monaka nde mupepe ya sudi ke bula, beno ke tubaka nde, ‘Mwini ta vanda ngolo,’ mpi yo ke vandaka mutindu yina.56 Bantu ya luvunu, beno me zaba kutala mbote-mbote mutindu ntoto ti zulu ke monika, kansi nki mutindu beno me zaba ve kutala mbote-mbote nsungi yai ya ntangu?+57 Sambu na nki beno ke sambisa mpi ve beno mosi mambu yina kele ya lunungu?58 Mu mbandu, kana nge ke kwenda kusamba na ntwala ya mfumu mosi ti muntu yina fundaka nge, ntangu beno kele na nzila, sala ngolo na kumanisa diambu yina nge kele na yo ti yandi sambu yandi nata nge ve na ntwala ya zuzi, mpi zuzi kupesa nge na maboko ya polisi ya tribinale, ebuna polisi ya tribinale kulosa nge na boloko.+59 Mono ke tubila nge nde, nge ta basika ve kuna tii ntangu nge ta manisa kufuta mbongo na nge ya kibende ya fioti ya nsuka.”*
kon_Latn